
Marele scriitor rus, Feodor Mihailovici Dostoevski descria 
în romanul „Idiotul” un fenomen degradant din Rusia 
ţaristă: „Ei bine, faptul descoperit de mine e că liberalismul 
rusesc nu este un atac asupra stărilor de lucruri existente, 
ci un atac împotriva existenței înseşi a lucrurilor, că în loc 
să atace numai ordinea existentă, ei atacă lucrurile în sine, 
că în loc să atace rânduielile ruseşti, ei atacă Rusia însăşi. 
Liberalul meu a ajuns să renege până şi Rusia, cu alte 
cuvinte, urăşte şi biciueşte propria mamă. Orice eşec, orice 
eveniment nenorocit pentru Rusia îl face să jubileze. 
Urăşte obiceiurile naţionale, istoria, istoria ţării, totul [...] se 
jenează să pronunţe cuvintele « dragoste de patrie »; ba 
însăşi noţiunea aceasta au eliminat-o, considerând-o 
primejdioasă şi vrednică de dispreț”. 


Patologia liberalismului descrisă de către finul psiholog rus 
ne indică două tulburări psihice tipice fenomenului: 
dereglarea logicii incompatibilă cu posibilitatea dezvelirii 
| adevărului şi dereglarea morală. Idioţenia aceasta cognitiv- 
morală nu este un fenomen pur rusesc. Dacă s-ar face 
cumva ca Feodor Mihailovici să treacă astăzi prin Ţările 
Române, mai ales prin părţile lui Mitică, şi-ar vedea tipul 
liberalului rus de la sfârşitul secolului al XIX-lea. 

de la Bucureşti şi în pornopostmoderniştii din stânga 
Prutului. Dai de ducă-se pe pustii a liberalismului ruso-românesc în presa cu ifose de elită, în unele 
emisiuni la radio şi TV. Unul din puţinele merite ale regimului de la Chişinău este neadmiterea la TV 
naţională a atacurilor postmoderniste asupra patriei. La Bucureşti, constatăm cu stupoare şi durere, 
se admit. 


La Chişinău şi în toată Moldova de Est duc o activitate de iluminism naţional multe personalităţi din 
ştiinţă, cultură şi artă, care trudesc la opera maturizării conştiinţei naţionale româneşti, asupra 
cultivării pioşeniei faţă de „România - Grădina Maicii Domnului”, pe care o visăm reîntregită şi unitară. 
De ce ni se spurcă lucrul nostru tocmai de la Bucureşti? 


Dacă batjocorirea României ar veni dinspre imperialismul rus - dar nu vine! - noi am înţelege această 
ură. Dacă ar veni ura din partea separatiştilor moldovenismului primitiv, am înţelege - separatiștii 
chişinăuieni vor păstrarea lor în sinecurile aparatului birocratic, sinecure cu perspectiva clară de 
dispariţie după Reunire. Dar ura împotriva Patriei o vedem în unele emisiuni TV din Bucureşti! 


Ştim că nu există păduri fără secături. Dar de ce permite denigrarea publică a Patriei de către 
secăturile din România? De exemplu, la mijlocul lui februarie 2008, la TVR, câţiva flăcăi (flecăi, cum 
se mai spune prin unele sate), sub pretextul realizării criticii literare, manifestau ură faţă de 
România, faţă de patriotism. Exact ca în descrierea făcută de Dostoevski. Unul din flăcăi a declarat 
că niciodată nu a iubit România - nici când era republică socialistă, nici când este republică 
capitalistă. 


Un tip, în acea emisiune, declara cu mândrie radioasă că pe timpul României socialiste dorea 
pătimaş ca un stat puternic să atace România şi s-o distrugă! lar moderatorul emisiunii, un moşneag 
hârşit, nu a protestat, nu i-a obrăzat pe mutanţii antiromâni: ce faceţi mă, derbedeilor?! Încuviinţa 
satisfăcut, cu lopata palmei mâinii drepte ridicate, ca un profesor - pe elevii pricepuţi. Dacă vă pute 
România, de ce nu vă căraţi naibii de aici? Oare nu de atâta pentru că sunteţi plătiţi pentru a batjocori 
Ţara şi Neamul? 


Patriotismul este şi stima faţă de trecut. Genialul poet rus, Aleksandr Sergheevici Puşkin a indicat cu 
precizie diagnosticul secăturilor care nu stimează trecutul patriei: „Să/băticia, ticăloşia şi ignoranţa nu 
stimează trecutul”. Care componentă a diagnosticului puşkinist predomină la antiromânii din pădurea 
noastră? Cred că ticăloşia. 


Mihai Eminescu ne explica tragedia românilor - ridicarea în pătura diriguitoare a gunoiului social şi 
moral, prin existenţa, ca la oricare popor cucerit, a mecanismului selecţiei inverse. În ţările libere de 
ocupaţie străină, selecţia socială este firească: se ridică valorile. Ca rezultat, scria Mihai Eminescu, 
„Avem apoi deasupra acestui popor o pătură superpusă, un fel de sediment de pungaşi şi cocote, 
răsărită din amestecul scursăturilor orientale şi occidentale, incapabile de adevăr şi de patriotism”. 


Parte a sedimentului de pungaşi şi cocote, mutanţii antiromâni sunt în solda străinilor, utilizându-şi 
decadenţa morală ca berbece asupra valorilor şi identităţii poporului român, pentru a distruge această 
identitate şi a uşura astfel cucerirea economică totală şi ireversibilă a României. Cât timp inimile 
noastre sunt vii pentru onoare şi adevăr, să strângem rândurile, amintindu-ne de sfatul ilustrului 
profesor universitar din laşi, loan Găvănescu: poporul român „va putea dezvolta o civilizaţie 
românească la nivelul civilizaţiilor mari europene, înlăturând din calea dezvoltării sale pericolele ce i 
se opun din partea elementelor străine”. 

